CELEX: C2007/183/33
Language: lt
Date: 2007-08-04 00:00:00
Title: Byla C-252/07 2007 m. gegužės 29 d. Court of Appeal (Civil Division) (Jungtinė Karalystė) pateiktas prašymas priimti prejudicinį sprendimą byloje Intel Corporation Inc. prieš CPM United Kingdom Limited

4.8.2007   
            
            
               LT
            
            
               Europos Sąjungos oficialusis leidinys
            
            
               C 183/20
            
         2007 m. gegužės 29 d.Court of Appeal (Civil Division) (Jungtinė Karalystė) pateiktas prašymas priimti prejudicinį sprendimą byloje Intel Corporation Inc. prieš CPM United Kingdom Limited
   
   (Byla C-252/07)
   (2007/C 183/33)
   Proceso kalba: anglų
   Prašymą priimti prejudicinį sprendimą pateikęs teismas
   Court of Appeal (Civil Division)
   Šalys pagrindinėje byloje
   Ieškovė: Intel Corporation Inc.
   Atsakovė: CPM United Kingdom Limited
   Prejudiciniai klausimai
   Europos Bendrijų Teisingumo Teismo prašoma atsakyti į šiuos prejudicinius klausimus:
   
               1.
            
            
               Ar pagal 1988 m. gruodžio 21 d. (1) Pirmosios tarybos Direktyvos 4 straipsnio 4 dalies a punktą to, kad
               
                           a)
                        
                        
                           ankstesnis prekių ženklas turi labai gerą vardą tam tikrų prekių ar paslaugų atžvilgiu,
                        
                     
                           b)
                        
                        
                           šios prekės ar paslaugos yra nepanašios ar didele dalimi nepanašios į vėlesnio prekių ženklo prekes ir paslaugas,
                        
                     
                           c)
                        
                        
                           ankstesnis prekių ženklas yra unikalus bet kokių prekių ar paslaugų atžvilgiu,
                        
                     
                           d)
                        
                        
                           paprastas vartotojas, susidūręs su vėlesniu prekių ženklu, kuriuo žymimos vėlesnio prekių ženklo paslaugos, prisimintų ankstesnį prekių ženklą,
                        
                     pakanka pripažinti i) „ryšio“ egzistavimą Sprendimo Adidas-Salomon AG prieš Fitnessworld Trading Ltd (C-408/01, Rink. I-12537) 29 ir 30 punktų prasme ir (arba) nesąžiningą pasinaudojimą ir (arba) pakenkimą šio straipsnio prasme?
            
         
               2.
            
            
               Jei atsakymas yra neigiamas, į kokius veiksnius nacionalinis teismas turi atsižvelgti, nuspręsdamas, kad to pakanka. Konkrečiai tariant, vertinant visapusiškai, ar egzistuoja „ryšys“, kokią reikšmę reikėtų suteikti prekėms ir paslaugoms, kurioms žymėti yra skirtas vėlesnis prekių ženklas?
            
         
               3.
            
            
               Atsižvelgiant į 4 straipsnio 4 dalies a punktą, kada yra tenkinama (orig. p. 3) pakenkimo skiriamajam požymiui sąlyga? Pavyzdžiui, i) ar ankstesnis prekių ženklas turi būti unikalus, ii) ar pirmo panaudojimo, dėl kurio kyla ginčas, pakanka pripažinti, jog yra pakenkta skiriamajam požymiui, iii) ar būtina, kad pakenkiant ankstesnio prekių ženklo skiriamajam požymiui būtų padarytas poveikis vartotojo ekonominiam elgesiui?
            
         
      (1)  OL L 40, 1989 2 11, p. 1.